Useat ympäristöjärjestöt ympäri maailmaa ponnistelevat jatkuvasti puhtaamman, vähäpäästöisemmän maailman puolesta. Haluamme omien kykyjemme puitteissa olla mukana tukemassa ympäristön kannalta kestävämpää kuluttamista varmistamalla, että myymämme tuotteet ovat asiakkaillemme turvallisia ja kuormittavat ympäristöä mahdollisimman vähän. Sen vuoksi kaikki Areum.fi -verkkokaupassa myytävät tuotteet on skannattu huolellisesti läpi Plastic Soup Foundation ja EWG:n Skin Deep Organisationin ainesosatietokantojen avulla. Näitä hyödyntämällä olemme pystyneet jättämään pois valikoimastamme mahdollisimman paljon tuotteita, jotka sisältävät ympäristölle mahdolisesti vaarallsia ainesosia. Yleisesti ottaen edellä mainitut ainesosatietokannat perustuvat seuraavien tahojen keräämään dataan: European Agency (ECHA), United Nations Environment Program (UNEP), The Netherlands Technical Consultancy of the Union of Water Boards (TAUW). Mukana tiedonkeruussa on lisäksi ollut muita valtiollisia tahoja ja kansalaisjärjestöjä ympäri maailmaa. Lue lisää Plastic Soup Foundationista (englanniksi) täältä ja EWG’s Skin Deep Organizationista (englanniksi) täältä. Areum.fi -verkkokaupassa asiakkaat voivat nähdä tuotesivuilla jokaisen tuotteen yksityiskohtaiset tiedot. Huomaathan, että emme itse ole tutkijoita, ihotautilääkäreitä tai kosmetologeja. Kaikki käyttämämme tieto brändeistä ja tuotteista perustuu yritysten antamaan tietoon, sekä useiden luotettavien lähteiden kollektiiviseen tutkimiseen. Jos huomaat sivustoltamme löytyvän perusteetonta tietoa, tai toivot yksityiskohtaisempaa informaatiota, otathan meihin yhteyttä sähköpostitse: asiakaspalvelu@areum.fi Kuulemme mielellämme juuri sinun näkemyksiäsi koska tahansa